গুয়াহাটিতে বড় রেকর্ড টেম্বা বাভুমার!

ওয়েব ডেস্ক : নয়া রেকর্ড গড়লেন দক্ষিণ আফ্রিকার (South Africa) অধিনায়ক টেম্বা বাভুমা (Temba Bavuma)। অধিনায়ক হিসেবে টেস্টে ১০০০ রান পূরণ করলেন তিনি। মাত্র ২০ ইনিংস খেলে এই কৃতিত্ব অর্জন করেন প্রোটিয়া অধিনায়ক। এর আগে প্রাক্তন অধিনায়ক গ্রেম স্মিথ (Graeme Smith) এই মাইলস্টোন স্পর্শ করেছিলেন ১৭ ইনিংসে।

এদিন এইডেন মার্করাম ও রায়ান রিকেলটন তিন বলের ব্যবধানে আউট হওয়ার পরেই বাভুমা (Temba Bavuma) নামেন চার নম্বরে। দুই ব্যাটসম্যান প্যাবিলিয়নে ফিরতেই, ইনিংস সামলানোর দায়িত্ব নিজের হাতে তুলে নেন তিনি। তাঁর সঙ্গ দেন ত্রিস্তান স্টাবস। আর দ্বিতীয় সেশনের পরেই টেস্টে ১০০০ রান পূর্ণ করেন বাভুমা। তবে আজ শেষমেষ রবীন্দ্র জাদেজার বলে আউট হন তিনি। অন্যদিকে স্টাবস আউট হন ৪৯ করে।

আরও খবর : ইডেনকেও হার মানাল পারথ! ২ দিনেই অ্যাশেজ টেস্ট জয় অস্ট্রেলিয়ার

টেম্বা বাভুমার (Temba Bavuma) অন্য একটি নজিরও রয়েছে। তিনি দক্ষিণ আফ্রিকার প্রথম অধিনায়ক হিসেবে বিশ্ব টেস্ট চ্যাম্পিয়নশিপে ১০০০ রান পূর্ণ করেছেন। মূলত মোট ছ’জন বিশ্ব টেস্ট চ্যাম্পিয়নশিপে দক্ষিণ আফ্রিকার হয়ে অধিনায়কত্ব করেছেন। কিন্তু তাঁদের মধ্যে বাভুমাই করেছেন ১০০০ রান।

ইডেন গার্ডেন্সে প্রথম টেস্টে ৫৫ রান করেছিলেন বাভুমা। যার কারণেই ১৫ বছর পর ভারতের মাটিতে প্রথম জয় পেল দক্ষিণ আফ্রিকা (South Africa)। অন্যদিকে দক্ষিণ আফ্রিকার কাছে সুযোগ রয়েছে, গুয়াহাটির ম্যাচ জিতে নিয়ে ভারতের বিরুদ্ধে টেস্ট জয় করার। অন্যদিকে সিরিজে সমতা ফেরাতে মরিয়া ভারত। উল্লেখ্য, অধিনায়ক হিসেবে এখনও একটিও টেস্ট হারেননি বাভুমা। ১১টি টেস্টের মধ্যে ১০টিতে জয় পেয়েছে দক্ষিণ আফ্রিকা। একটি ড্র হয়েছে।